TAKUNI เน้นเดินหน้าธุรกิจน้ำมัน-แก๊ส ลุยประมูลงานต่อเนื่อง
TAKUNI เน้นเดินหน้าธุรกิจน้ำมัน-แก๊ส ลุยประมูลงานต่อเนื่อง
26 ม.ค. 2561

นางสาวนิดา ตรีวีรานุวัฒน์ รองกรรมการบริษัท ทาคูนิ กรุ๊ป จำกัด (มหาชน) หรือ TAKUNI เปิดเผยว่า ปัจจุบันบริษัทมีโครงการรับเหมาก่อสร้างน้ำมันและแก๊สที่อยู่ระหว่างการประมูล โดยจะเผยแพร่แก่นักลงทุนเมื่อได้มีการลงนามในสัญญาว่าจ้างรับเหมาก่อสร้าง
ขณะเดียวกัน บริษัท ซี เอ แซด (ประเทศไทย) จำกัด ซึ่งเป็นบริษัทย่อยของบริษัท ปัจจุบันมีมูลค่างานในมือ (Backlog) ณ วันที่ 30 ก.ย. 60 จำนวน 1,157 ล้านบาท และเมื่อวันที่ 19 ม.ค. 61 บริษัทมีการรับงานก่อสร้างเพิ่มเติมจำนวน 73.76 ล้านบาท โดยงานก่อสร้างจะมีระยะเวลาการก่อสร้างประมาณ 12-18 เดือน